## Infraestructures oferix serveis especials de tramvia a Fira València per a acudir al certamen Iberflora

*** Del 3 al 5 d'octubre se celebra la fira internacional de planta i flor, paisatgisme, tecnologia i bricojardí
* La freqüència de pas serà de 20 minutos, sempre en horari de 6.00 a 22.00 hores**

La Conselleria de Medi Ambient, Aigua, Infraestructures i Territori posa en funcionament del dimarts 3 al dijous 5 d'octubre serveis especials en la línia 4 de tramvia de Metrovalencia fins a Fira València, amb l'objectiu de facilitar l'accés a les persones que acudisquen al certamen d'Iberflora, la fira internacional de planta i flor, paisatgisme, tecnologia i bricojardí.

Durant la celebració de l'esdeveniment, el servei de tramvia circularà entre la parada de Doctor Lluch i la de Fira i viceversa, amb una freqüència de pas de 20 minuts, sempre entre les 6.00 i les 22.00 hores.

Durant els tres dies, el primer tramvia des de Beteró eixirà a les 6 hores i des de Doctor Lluch circularà a partir de les 6.30 hores i l'últim a les 21.29 hores, mentre que des de Fira, el primer ho farà a les 6.40 hores i l'últim a les 22.19 hores.

Amb la finalitat d'agilitzar el servei, tots els tramvies que realitzen el recorregut fins a la Fira de Mostres l'indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València, i desplaçar-se fins a l'estació Les Carolines/Fira de la línia 2 de Metrovalencia.

Tots aquells usuaris que vulguen ampliar la informació d'horaris i freqüències d'este servei poden trucar al telèfon 900 46 10 46 d'Atenció al Client de Metrovalencia. Esta informació també està disponible en la pàgina web de Metrovalencia [www.metrovalencia.es](http://www.metrovalencia.es/), en xarxes socials @metrovalencia i en facebook/metrovalencia.fgv i en l'*app* oficial.

Fecha: 02/10/2023